Apple’ning eng yangi iPhone X smartfoni noodatiy nuqsonga egaligi aniqlandi: qurilmaning OLED-displeyi uzoq vaqt ishlatilgandan keyin kuyishdan qorayib qolishi mumkin. Bunga DimaViper taxallusli bloger e’tibor qaratgan. Bu muammo chakana savdo qiluvchi do‘konlardagi iPhone X’larda kuzatilmoqda. Bloger bir nechta do‘konlarni aylanib, u yerda vitrinaga qo‘yilgan barcha iPhone X’larning ekranlari qorayib ketganini aniqlagan. Bunda ekranda ishchi stoldagi dasturlar belgilari izlarini payqash mumkin. Bu vaqt o‘tishi bilan kuyib ketishi mumkin bo‘lgan OLED-ekran sababli yuz beradi. Foto: DimaViper Bunday holatni nafaqat iPhone X’da, balki organik yorug‘lik-diod asosidagi displeylarga ega boshqa qurilmalarda ham kuzatish mumkin. Gap shundaki, do‘konda bunday smartfonlar ekranida deyarli uzukun bir xil tasvir aks etib turadi. Bu tasvir esa displeylar piksellari “kuyishiga” olib keladi. Shu bilan birga bunday muammo IPS-ekranlar qo‘llanuvchi iPhone 8 va boshqa smartfonlarda uchramaydi.